b'\n_START_ARTICLE_\nUrjupinsk\n_START_SECTION_\nHistorie\n_START_PARAGRAPH_\nBosetningen ble grunnlagt under navnet Urjupin p\xc3\xa5 1300- og tidlig 1400-tall, som en grenseutpost for Fyrsted\xc3\xb8mmet Rjazan, og befolket av donkosakker._NEWLINE_Navnet ble endret til Urjupinsk samtidig med at byen fikk innvilget bystatus i 1929.\n_START_SECTION_\n\xc3\x98konomi og industri\n_START_PARAGRAPH_\nUrjupinsk er et industrielt senter med en konsentrasjon innen tungindustri som jordbruksmaskiner (innh\xc3\xb8stingsmaskiner), lasteutstyr (det ligger en stor kranfabrikk her) og en papirfabrikk. Byen har ogs\xc3\xa5 virksomheter innen lettindustri som tekstiler, sko og m\xc3\xb8bler._NEWLINE_Byen er sentrum i et stort omr\xc3\xa5de for geitehold og produksjon av geitel\xc3\xa6r. P\xc3\xa5 grunn av det milde s\xc3\xb8rlige klimaet er region velegnet til jordbruk, og det er mange fabrikker for bearbeiding av jordbruksprodukter i omr\xc3\xa5det, hovedsakelig spesialisert innen produksjon av kj\xc3\xb8ttvarer, matolje og sm\xc3\xb8r.'